open-index/open-wikipedia-markdown huggingface dataset:
Rotkva

**Rotkva** (lat. *Raphanus*) je rod jednogodišnjih i višegodišnjih zeljastih biljaka iz familije kupusa (Brassicaceae). Prirodni areal rasprostranjenja obuhvata područje suptropske Azije i Mediterana, ali je proširen domestifikacijom i uzgojem biljaka ovog roda kao povrća i stočne hrane.

Broj vrsta koje ovaj rod obuhvata varira od autora do autora, najčešće se smatra da postoje 2—4 vrste ovog roda. Svi autori prihvataju postojanje dve vrste, divlje rotkve (*[[Raphanus raphanistrum]]*) i domaće rotkve/rotkvice (*[[Raphanus sativus]]*). Brojne druge opisane vrste se danas smatraju varijetetima ove dve. Izuzetak čine mugri (*[[Raphanus caudatus]]*) i istočnoazijska divlja rotkva (*[[Raphanus raphanistroides]]*) koje pojedini autori i dalje smatraju zasebnim vrstama.

## Opis
Stablo višegodišnjih formi najčešće obrazuje prave stablove krtole, a na nadzemnom delu nosi lirasto deljene listove. Plodnik u osnovi nosi 4 žlezde, stubić je valjkastog oblika, nosi ceo ili urezan žig. Plod je ljuska, člankovitog izgleda, gde je donji članak prazan, a gornji sa semenima.

## Reference

## Vanjske veze

* Spisak validnih naučnih i lokalnih naziva i sinonima roda — Sorting Raphanus names
* Rod *Raphanus* u: USDA, ARS, National Genetic Resources Program. Germplasm Resources Information Network - (GRIN) [Online Database]. National Germplasm Resources Laboratory, Beltsville, Maryland. URL: http://www.ars-grin.gov/cgi-bin/npgs/html/genus.pl?10254
Moesia Inferior

**Donja Mezija** () je bila rimska provincija obrazovana 85-86 godine. Car Domicijan je podelio Meziju na dve - Gornju i Donju. Granica među dve novoobrazovane provinciji je bila reka Cibrica. Teritorija provincije je obuvatala današnju severnu Bugarsku (bez Vidinske oblasti) sa Dobrudžom.

Važniji rimski gradovi u Donjoj Meziji bili su:
* Tomis (Konstanca);
* Colonia Ulpia Oescus (Gigen);
* Novae (Svištov);
* Durostorum (Silistra);
* Nicopolis ad Haemum;
* Nicopolis ad Istrum;
* Marcianopolis (Devnja);
* Istros;
* Callatis (Mangalija);
* Odessos (Varna);

Dioklecijan je kasnije podelio Donju Meziju na Meziju Sekundu (zapadni deo) i Malu Skitiju.

## Povezano
* Gornja Mezija
* Mezija
* Dakija
Moesia Superior

**Gornja Mezija** () je rimska provincija nastala u doba Domicijana (verovatno 85. ili 86. godine) podelom ranije uspostavljene provincije Mezije. Granica između Gornje i Donje Mezije išla je rekom Čibricom (na teritoriji današnje Bugarske). Granice Gornje Mezije obuhvatale su, grubo govoreći teritoriju današnje Srbije bez Vojvodine i bez većeg dela Kosova, jedan manji deo severozapadne Bugarske, kao i severnu Makedoniju. Zapadna granica Mezije verovatno nije išla Drinom, nego nešto istočnije (Čačak je tako bio u provinciji Dalmaciji). Nakon Trajanovih Dačkih ratova Mezija se proširila na sever da bi zauzela teritoriju između Dunava i donje Tise, do reke Maroš.

Gornja Mezija je uvek bila vojna, granična provincija rimskog carstva. Najveći rimski vojni logori su bili u Beogradu (rimski Singidunum), nedaleko od Požarevca (rimski Viminacijum): tu su bile stacionirane dve legije, ključne za odbranu dunavskog limesa.

I drugi gradovi u Gornjoj Meziji imali su vojne logore: Racijarija (u današnjoj Bugarskoj), na primer. Od gradova od većeg značaja u Gornjoj Meziji treba spomenuti Skupi (nedaleko od današnjeg Skoplja), Remesijana (danas Bela Palanka), Ulpijana (danas Lipljan), Akve (danas Prahovo), Naisus (danas Niš).

U vreme cara Hadrijana ovi veći gradovi u Gornjoj Meziji dobili su status municipijuma, a u to vreme latinski jezik i rimska kultura se proširila i u ovu provinciju.

Tokom Krize III veka, Mezija je jako stradala. Kada je car Aurelijan 270. godine evakuisao Dakiju, na teritoriji Gornje Mezije stvorene su dve nove provincije Priobalna Dakija i Unutrašnja Dakija, ali su se gradovi održali pred varvarima uglavnom do šestog ili sedmog veka.

## Vanjske veze
* Inscriptions of Moesia Superior , Univerzitet u Beogradu
Museu de Arte de São Paulo

**Muzej umjetnosti São Paulo** (portugalski *Museu de Arte de São Paulo*) je muzej smješten u São Paulu, se nalazi na Avenija Paulista. Otvoren je godine 1947. i u njemu su izložena brojna umjetnička djela.

## Vanjske veze

* Službena stranica
Pet elemenata

**Pet elemenata** može označavati sljedeće filozofske koncepte:
	 
* Pet elemenata (japanska filozofija)
* Mahabhuta
* Pancha Tattva (vaišnavizam)
* Pet elemenata (kineska filozofija)

## Povezano
* Klasični elementi
* Peti element (razvrstavanje)
* Četiri elementa (razvrstavanje)
Varman (dinastija)

**Dinastija Varman** je bila dinastija vladara koja je od oko 350. do oko 650. upravljala državom Kamarupa u današnjoj istočnoj indijskoj državi Assam. Ponekad se također naziva i dinastija Naraka ili dinastija Bhauma. Njen prvi vladar je bio Pushya Varman. Od svih vladara dinastije bio je najpoznatiji posljednji - Kumar Bhaskara Varman, koji je za sebe tvrdio da je potomak boga Višnua, ali je svejedno prigrlio budizam i pratio sjevernoindijskog cara Harshu na njegovim hodočašćima.

## Povezano
* Varma
Terracina

**Terracina** je gradić i sjedište istoimene općine (*[[comune]]*) u Italiji koji administrativno pripada Latinskoj provinciji, smješten na obali Tirenskog mora oko 76&nbsp;km jugoistočno od Rima.

Terracina je grad s izuzetno dugom i bogatom historijom koja datira iz antike, sagrađen na mjestu kojim se kontrolirala primorska ruta iz Lacijuma prema jugu, odnosno prolaz kroz Pontinske močvare i koji je zbog toga imao izuzetnu stratešku važnost. Rimljani su ga zauzeli 329. pne. i od njega prvo načinili koloniju, a potom i mjesto gdje su zbog živopisnih panorama rimski aristokrati gradili vile. Godine 409. su ga opljačkali Vizigoti, a 595. Langobardi. Godine 873. je došao pod vlast papa; u njemu je 1088. održana prva konklava izvan Rima. Kasnije je postao grad na granici Papinske Države i Napuljskog Kraljevstva. Teško je razoren u drugom svjetskom ratu.

## Gradovi-pobratimi
*  Bad Homburg, Njemačka
*  Cabourg, Francuska
*  Chur, Švicarska
*  Exeter, Ujedinjeno Kraljevstvo
*  Jūrmala, Latvija
*  Mayrhofen, Austrija
*  Mondorf-les-Bains, Luksemburg
*  Pécs, Mađarska

## Značajne osobe
* Marko Favonije (cca. 90. pne. – 42. pne.), rimski političar
* Servije Sulpicije Galba (3. pne. – 69), rimski car

## Reference

## Vanjske veze

* Terracina's international website 
* Ferdinand Gregorovius' Walks - Terracina
* Web site in English about the city of Terracina in Italy - with photo gallery 
* Information about Terracina
Most Anji

**Most Anji** () je najstariji još uvijek stojeći most u Kini. Izrađen je od kamena, a Izrada mu se pripusuje majstoru-graditelju po imenu Li Chun koji ga je sagradio u periodu od 595. do 605. godine za vrijeme vladavine dinastije Sui (581&ndash;618). Smješten je u južnom dijelu provincije Hebei i predstavlja najstariji još uvijek stojeći most u Kini.

## Izvori

## Vanjske veze

* American Society of Civil Engineers: History and Heritage of Civil Engineering  (select "Landmark Projects", then "Zhaoahou Bridge")
* Asian Research 
* Chinaculture.org  Site sponsored by the Ministry of Culture of the People's Republic of China
Oksa Pollock

**Oksa Pollock** je serija fantastičkih romana romana za djecu koje su napisale francuske spisateljice Anne Plichota i Wolf Cendrine. Oksa Pollock ima nekoliko nastavaka, a u Hrvatskoj su objavljena nastavka i to u izdanju Školske Knjige. Prvi nastavak se zove Oksa Pollock Nevidljivi svijet. Drugi je Šuma Izgubljenih. Drugi nastavak knjige su u Hrvatskoj predstavile autorice knjige na Interliberu u Zagrebu.

## Romani
# *L'Inespérée*, (april 2010.), XO 
# *La Forêt des Egarés*, (maj 2010.), XO 
# *Le Cœur des Deux Mondes *, (10. mart 2011), XO

## Galerija

Datoteka:Auteurs-Oksa-Pollock-Mai2010-Strasbourg.JPG|Autorice romana, Strasbourg, 22. maj 2010
Datoteka:Anne Plichota et Cendrine Wolf-Imaginales 2010.jpg|Imaginales, 29. maj 2010 


## Vanjske veze
* Facebook stranica na hrvatskom
* Službena stranica 
* ''Une entrevue fantastique'' avec Anne Plichota et Cendrine Wolf sur dna.fr (consulté le 27 août 2009) 
* ''Oksa Pollockmania la vague ?'' sur dna.fr (consulté le 27 août 2009) 
* La Pollockmania
Augustin od Canterburyja

**Avgustin Kenterberijski** (prva trećina 6. veka — 26. maj 604) bio je benediktinski monah koji je postao prvi biskup Kenterberija 598. godine. Smatra se za *Apostola Engleske* i osnivača crkve u Engleskoj. Bio je jedan od članova Gregorijanske misije.

U vreme njegovoj dolaska su istočnim delom Britanije vladali Anglosaksonci, potomci germanskih doseljenika iz 5. veka koji se, za razliku od brito-rimskih domorodaca nisu pokrstili. Jedan od njihovih vladara, Etelbert, kralj Kenta se oženio za Bertu, kćer franačkog kralja Hariberta koja je bila hrišćanka i koja se sa sobom dovela biskupa Liudharda. Njih dvoje su počeli pokrštavati Etelbertove podanike, a ubrzo potom zamolili kralja da pozove misionare. Etelbert, koji je bio pagan, je na to pristao te poslao pismo papi Grguru Velikom.

Papa je 595. za misiju odabrao Avgustina, priora opatije Svetog Andreje u Rimu. Veruje se kako je Avgustin za misiju odabran zbog svog dobrog poznavanja Biblije. Pre misije je papa poslao pismo franačkim kraljevima Teuderiku II, Teodebertu II, Klotaru II i kraljici Brunhildi od kojih je tražio pomoć. Ona je pružena, kako u novcu i namirnicama, tako i u prevoditeljima.

Avgustin se u Britaniju iskrcao na čelu grupe od 40 ljudi, uglavnom monaha. U sam Kent su došli oko 597. gde im je kralj dozvolio da propovedaju u njegovoj prestonici Kenterberi na temeljima nekadašnje rimske crkve sv. Matina. Avgustin je nedavno po odlasku osnovao opatiju Svetog Andreje u Kenterberiju, koja se često naziva prvom benediktinskom opatijom izvan Italije. Sam kralj se pokrstio između 597. i 601. Posle toga je Avgustin rukopoložen za prvog kenterberijskog biskupa, odnosno nadbiskupa.

Avgustin je osnovao biskupije u Londonu i Ročesteru, ali njegovi pokušaji da svoj autoritet proširi na ostatak Britanije nisu imali uspeha. Kao razlog se navodi oklevanje hrišćanskih Brita da se pokore nadbiskupu iza koga je stajao donedavno paganski anglosaksonski kralj, kao i razlike u obredima između rimske Crkve koju je predstavljao Avgustin sa jedne i lokalnih hrišćanskih tradicija poznatih kao keltsko hrišćanstvo sa druge strane. Avgustinova nadbiskupija se, sa druge strane, po nalogu pape jasno stavljena izvan nadležnosti franačkih biskupa, čime je Etelbertova država potvrdila svoju nezavisnost.

Avgustin je pre svoje smrti u kenterberijskom manastiru osnovao školu, na čijem se mestu danas nalazi Kraljeva škola, koja se zbog toga često naziva najstarijom školom u Engleskoj.

Avgustin je pokopan u kenterberijskoj katedrali, a kasnije slavljen kao svetac. Za vreme Engleske reformacije je njegovo svetište uništeno, a mošti razbacane.

## Napomene


## Reference

## Vanjske veze

* Augustine of Canterbury
Remla bint Ebu Sufjan

**Remla bint Ebu Sufjan**, رملة بنت أبي سفيان, ili **Um Habiba**, أم حبيبة, je bila kćerka Ebu Sufjana. Rođena je 589 a umrla 666. Bila je jedna od supruga islamskog poslanika Muhameda, a samim time imala nadimak "Majka pravovjernih"

Bila je kćerka Safije bint ebi el Asa i Ebu Sufjana ibn Harba, vođe Kurejšija i jedno vrijeme najžešćeg protivnika Muhameda. Prvi Emevijski Halife Muavija I je bio njen brat.
Remla je bila prva rodica od Osman ibn Affana sa majčine strane.

## Brak sa Ubejdulahom ibn Džahšom
Njen prvi muž je bio Ubejdulah ibn Džahš. Bio je jedan od prvih ljudi koji je prihvatio Islam. Ubejdulah je bio brat "Majke pravovjernih" Zejneb bint Džahš.
Da bi izbjegli tada već otvoreno neprijateljstvo Mekanskih idolopoklonika prema prvim muslimanima, njih dvoje su sa nekolicinom drugih vjernika izbjegli u Abesiniju (Etiopija), gdje je Remla rodila kćerku Habibu bint Ubejdulah.

Njen muž je u Abesiniji prihvatio Kršćanstvo i pokušao i nju da nagovori na isto, što je ona odbila i rastala se od njega. Nastavila je živjeti u Abesiniji sa svojom kćerkom a njen tada već bivši muž je umro.

## Brak sa Muhamedom
Muhamed je već čuo šta se desilo u Abesiniji i odlučio je da je zaruči u odsutnosti i preko posrednika. To je uradio direktno preko Negusa (titula tadašnjeg vladara Etiopije), obzirom da je bio u dobrim odnosima s njime. Negus je poslao svoga prvog slugu Abrahu sa zarukama. Remla je oduševljeno prihvatila ponudu i dala srebrnu ogrlicu i prsten Abrahi kao poklon. 
Ceremonija vjenčanja je se održala u odsutnosti. Halid ibn Seid je izabran kao njen predstavnik na ceremoniji a Negus lično je predvodio vjenčanje. Negus je ponudio Mehr od 400 Dinara. Veliki vjenčani darovi su također dati i Muhamedu. u odsutnosti. Negus je poslao po Abrahi misk i amber (vrste mirisa). Muhamed nije ni jednoj supruzi dao toliki vjenčani dar. 
Nakon toga Negus je ugovorio Remlu u Medinu brodom. Ona je u Medinu došla šest godina nakon vjenčanja u odsutnosti.

## Život u Medini

Prema nekim izvorima ona je se udala za Muhameda godinu dana nakon Hidžre, ali nije živjela sa njim slijedećih šest godina. Tada je Muhamed imao 60 godina, a ona 35. Drugi izvori govore da je ona tada imala 30 godina.
Imala je veliko poštovanje prema svome suprugu, te se prenosi u jednoj predaji da je jedne prilike u posjetu joj došao njen otac Ebu Sufjan i kada je htio da sjedne na stolicu gdje je često sjedio Muhamed ona je sklonila jastuk koji je bio na stolici. Uvrijeđen time, on ju je upitao o tome, a ona mu je odgovorila da on ne zaslužuje da sjedi na Muhamedovoj stolici.

## Smrt
Umrla je 666. godine za vrijeme halifata svoga brata Muavija I, i pokopana je u "Dženetul Baki" poznato Mezarje u medini. Od nje se prenosi oko 64 hadisa.
Kim Yushin

**Kim Yushin** (595 – 1. jul 673) bio je general u službi države Silla, jednog od Tri kraljevstva Koreje. Smatra se jednim od najzaslužnijih ličnosti za ujedinjenje Koreje pod kraljevima Sille - Muyeolom i Munmuom te se slavi kao jedan od velikih nacionalnih junaka Koreje.

## Vanjske veze

* Kim Yusin
Knjiga Zhoua

***Knjiga o Zhouu*** (tradicionalni kineski: 周書; pinyin Zhōu Shū) bila je službena historija kineske/Xianbei dinastije Sjeverni Zhou, koja je predstavljala dio službene zbirke Dvadeset četiri historije carske Kine. Tekst je uređivao Linghu Defen, historičar u službi dinastije Tang, a dovršen je godine 636. Sadržavao je 50 poglavlja od kojih su neka izgubljena i naknadno zamijenjena novim tekstovima.

## Vanjske veze
* Text of the *Book of Zhou*, available from National Sun Yat-sen University .
596.

__NOTOC__
Godina **596.** (**[[rimske brojke|DXCVI]]**) bila je prijestupna godina koja počinje u nedjelju u julijanskom kalendaru. Oznaka 596. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* jul - Papa Grgur I ispunjava molbu Ethelberta od Kenta koji traži da kršćanski misionari dođu u njegovu državu, te benediktinca Augustina od Canterburyja šalje da pokrsti Anglosaksonce.


## Rođenja
* Cui Dunli, kineski kancelar u službi dinastije Tang
* Gao Jifu, kineski kancelar dinastije Tang (u. 654)
* Liu Xiangdao, kineski kancelar dinastije Tang

## Smrti

## Reference
Gao Jifu

**Gao Jifu** (高季輔) (596 – 16. januar 654), formalno ime **Gao Feng** (高馮), kurtoazno ime Jifu, formalno **Vojvoda Xian od Tiaoa** (蓨憲公), bio je kineski velikodostojnik koji je služio kao kancelar na dvoru dinastiej Tang za vrijeme vladavine careva Taizonga i Gaozonga.

## Reference

* *[[Knjiga Tanga]]*, vol. 78.http://ef.cdpa.nsysu.edu.tw/ccw/02/tan09.htm 
* *[[Nova knjiga Tanga]]*, vol. 104.http://ef.cdpa.nsysu.edu.tw/ccw/02/ntan15.htm 
* *[[Zizhi Tongjian]]*, vols. 194, 197, 199.
Cui Dunli

**Cui Dunli** (崔敦禮) (596 – 29. august 656), rođen kao **Cui Yuanli** (崔元禮), kurtoazno ime **Anshang** (安上), formalno **Vojvoda Zhao od Gu'ana** (固安昭公), bio je kineski službenik, vojskovođa i diplomat u službi dinastije Tang, koji je služio kao kancelar za vrijeme vladavine cara Gaozonga.

## Reference

* *[[Knjiga Tanga]]*, vol. 81.http://ef.cdpa.nsysu.edu.tw/ccw/02/tan10.htm 
* *[[Nova knjiga Tanga]]*, vol. 106.http://ef.cdpa.nsysu.edu.tw/ccw/02/ntan15.htm 
* *[[Zizhi Tongjian]]*, vols. 191, 196, 198, 199, 200.
Cen Wenben

**Cen Wenben** (岑文本) (595 – 10. maj 645), kurtoazno ime **Jingren** (景仁), formalno **Vikont Xian od Jianglinga** (江陵憲子), bio je kineski kancelar u doba cara Taizonga od Tanga, najpoznatiji kao jedan od urednika *[[Knjiga Zhoua|Knjige Zhoua]]*, službene historije dinastije Sjeverni Zhou.

## Napomene i reference

* *[[Knjiga Tanga]]*, vol. 70. http://ef.cdpa.nsysu.edu.tw/ccw/02/tan08.htm 
* *[[Nova knjiga Tanga]]*, vol. 102. http://ef.cdpa.nsysu.edu.tw/ccw/02/ntan15.htm 
* *[[Zizhi Tongjian]]*, vols. 185, 189, 195, 196, 197.
Liu Xiangdao

**Liu Xiangdao** (劉祥道) (596–666), kurtoazno ime **Tongshou** (同壽), formalno **Vojvoda Xuan od Guangpinga** (廣平宣公), bio je kineski službenik na dvoru dinastije Tang, koji je nakratko postao kancelar za vrijeme vladavine cara Gaozonga. Bio je sin srednjeg službenika, ali je tvrdio da potiče od princa Liu Pengzua (劉彭祖), sina cara Jinga. Istakao se kao zagovornik administrativnih reformi. Njegov sin Liu Qixian (Liu Jingxian) također je bio znameniti državnik.

## Reference

* *[[Knjiga Tanga]]*, vol. 81.http://ef.cdpa.nsysu.edu.tw/ccw/02/tan10.htm 
* *[[Nova knjiga Tanga]]*, vol. 106.http://ef.cdpa.nsysu.edu.tw/ccw/02/ntan15.htm 
* *[[Zizhi Tongjian]]*, vols. 200, 201.
597.

__NOTOC__
Godina **597.** (**[[rimske brojke|DXCVII]]**) bila je redovna godina koja počinje u utorak u julijanskom kalendaru. Oznaka 597. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* U anglosaksonsku Kraljevinu Kent dolazi kršćanska misija na čelu sa benediktincem Augustinom. On u gradu Canterbury, tadašnjoj prijestolnici Kenta, podiže opatiju koja danas djeluje kao Kraljeva škola (The King's School), a sam postaje prvi biskup Canterburyja. 


## Rođenja
* Car Kōtoku, vladar Japana (u. 654)
* Chu Suiliang, kineski kancelar u službi dinastije Tang (u. 658)

## Smrti
* 9.6. &ndash; Sveti Kolumba
* Fredegunda, kraljica Neustrije
* Zhiyi, osnivač Tiantai sekte budizma

## Reference
Canterbury

**Canterbury** je grad od 59.782 stanovnika na jugoistoku Engleske. Grad je poznat po katedrali koja je uvrštena 1988. na listu mjesta svjetske baštine u Evropi.

## Geografija
Canterbury leži u grofoviji Kent na rijeci Great Stour udaljen 89 km jugoistočno od Londona. Administrativno potpada pod distrikt City of Canterbury.

## Historija
Nastao je kao britsko naselje kome su rimski osvajači u 1. vijeku dali ime *Durovernum Cantiacorum*. Kasnije je postalo glavno naselje jutskih doseljenika, te dobilo svoje englesko ime Canterbury, izvedeno od staroengleskog **Cantwareburh** ("uporište nardoa Kenta"). Nakon što se Kraljevina Kent 597. preobratila na kršćanstvo, sv.Augustin je u gradu postavio biskupsku stolicu i tako postao prvi nadbiskup Canterburyja. Canterbury je i danas mjesto iz kog se upravlja Crkvom Engleske i svjetskom Anglikanskom zajednicom, iako se današnja Dijeceza Canterbury prostire jedino po južnoj Engleskoj. Ubistvo Thomasa Becketa u Katedrali 1170. je katedralu učinilo omiljenim mjestom hodočašća za krščane sa svih strana svijeta. To je hodočašće poslužilo Geofferyju Chauceru kao inspiracija za njegov klasični tekst iz 14. vijeka poznat kao *[[The Canterbury Tales|Canterburyjske priče]]*. Važnosti grada za historiju književnosti je doprinijelo i to što je bio rodnim mjestom znamenitog dramatičara Christophera Marlowea u 16. vijeku.

## Znamenitosti
U gradu postoje mnoge historijske zgrade, uključujući bedem koji potiče još iz rimskih vremena, a koji je dograđen 14. vijeku; ruševine opatije sv. Augustina i normanskog zamka, te po mnogima najstarija obrazovna institucija u Engleskoj Kraljeva škola (The King's School). Od modernih zgrada i intitucija najvažniji su Univerzitet Kenta, Canterburyjski univerzitet Kristove crkve, teatar Marlowe i igralište St Lawrence Ground na kome nastupa Kent County Cricket Club.

## Međunarodni odnosi
Canterbury je zbratimljen sa sljedećim gradovima:
*  Reims
**Gradovi-partneri**
*  Esztergom, Mađarska
**Protocol D'accord**
*  Saint-Omer, Francuska, od 1995
*  Wimereux, Francuska, od 1995
*  Certaldo, Italija, od 1997
*  Vladimir, Rusija, od 1997.
*  Mölndal, Švedska, od 1997.
*  Tournai, Belgija, od 1998.

## Reference

## Vanjske veze

* '' Canterbury City Council'' 
* UNESCO World Heritage Centre – World Heritage profile for Canterbury.
Nadbiskup Canterburyja

**Nadbiskup kenterberijski** () je poglavar Crkve Engleske, duhovni vođa Anglikanske zajednice, metropolit Kenterberijske provincije i dijecezanski biskup Kenterberijske dijeceze.

Od 2013, nadbiskup kenterberijski je Justin Velbi ().

## Historija
Sadašnji nadbiskup kenterberijski je Justin Velbi i on je 105. po redu. Služba nadbiskupa kenterberijskog uspostavljena je prije više od 1.400 godina, od strane Svetog Avgustina Kenterberijskog, koji je 597. godine osnovao Katoličku crkvu u Engleskoj. Od vremena Svetog Avgustina pa do 16. vijeka, nadbiskupi kenterberijski su bili u punom opštenju sa Svetom Stolicom. Za vrijeme reformacije u Engleskoj, Crkva Engleske se odvojila od pape i Katoličke crkve. U početku je to bilo privremeno, za vrijeme Henrija VIII i Edvarda VI, a kasnije za stalno, za vrijeme Elizabete I.

U srednjem vijeku, bilo je više načina imenovanja nadbiskupa kenterberijskog i drugih biskupa. U različitim vremenima, izbor su vršili kanonici Kenterberijske katedrale, engleski kralj ili papa. Nakon reformacije u Engleskoj, Crkva Engleske je postala državna crkva, a izbor formalno vrši monarh. Faktički, izbor u ime monarha vrši premijer, sa liste koju predlaže ad hok komitet pod nazivom *Kraljevska komisija za imenovanja*.

## Uloga
Danas, nadbiskup kenterberijski vrši sljedeće važnije dužnosti:
* on je dijecezanski biskup Kenterberijske dijeceze, koja pokriva istočni dio Grofovije Kent. Osnovana je 597. godine i najstarija je dijeceza Crkve Engleske;
* on je metropolit Kenterberijske provincije, koja pokriva 2/3 Engleske;
* on je primat sve Engleske, i kao takav je glavni duhovni vođa Crkve Engleske (monarh je *„vrhovni guverner“*). Zajedno sa nadbiskupom jorškim predsjedava Generalnim sinodom i mnogim crkvenim važnijim odborima i komisijama. Nadbiskup kenterberijski igra vodeću ulogu prilikom nacionalnih ceremonija, npr. krunisanja.
* on je duhovni vođa Anglikanske zajednice, i kao takav je priznat kao prvi među jednakim () anglikanskim primatima širom svijeta.

Nadbiskup kenterberijski je i duhovni lord, odnosno član Doma lordova. On je jedan od najviših rangiranih lica u Engleskoj i jedan od najviših rangiranih ne-kraljevskih lica u Ujedinjenom Kraljevstvu.

Kenterberijskog arhiepiskopa neki nazivaju "papom anglosaksonskog protestantizma” i smatraju ga jednim od glavnih izvora engleskog globalnog uticaja.

## Povezano
* Crkva Engleske
* Anglikanska zajednica

## Vanjske veze

* Zvanična stranica nadbiskupa kenterberijskog
Kraljeva škola (Canterbury)

**Kraljeva škola** () je privatna škola za dječake i djevojčice koja djeluje u engleskom gradu Canterbury. Administrativno pripada Etonskoj grupi od 12 elitnih privatnih škola i internata unutar Konferencije školskih direktora i direktorica (HMC). Djeluje i kao redovna škola i kao internat.

Nastala je kao katedralna škola pri Canterburyjskoj katedrali u srednjem vijeku, ali, s obzirom da je sama katedrala nastala kao opatija sv. Augustina koju je 597. osnovao Augustin Canteburyjski, a zajedno sa njome i samostansku školu, prema nekim navodima (uključujući i Guinessovu knjigu rekorda) se smatra najstarijom školom u Engleskom. U sadašnjem obliku postoji od 16. vijeka kada je kralj Henry VIII ukinuo dotadašnje engleske samostane i iz njih izdvojio škole.

## Neki od najpoznatijih učenika (Old King's Scholars (OKS))
* William Harvey (ljekar)
* John Lloyd (televizijski scenarist, tvorac *Spitting Imagea*)
* Christopher Marlowe (pisac)
* Somerset Maugham (pisac)
* Bernard Montgomery, 1st Viscount Montgomery of Alamein (britanski vojskovođa)
* Michael Powell (filmski režiser)
* Carol Reed (filmski režiser)

## Vanjske veze
* The King's School website
* Profile at the Good Schools Guide
Carol Reed

**Sir Carol Reed** (London, 30. prosinca 1906. - London, 25. travnja 1976.), engleski filmski redatelj, dobitnik Oscara za svoju filmsku verziju mjuzikla *[[Oliver!]]* (1968.).

Kao nezakoniti sin glumca-producenta sir Herberta Beerbohma Treeja i njegove ljubavnice, May Pinney Reed, Carol Reed je rođen u Putneyju, London, a obrazovao se u Kraljevskoj školi u Canterburyju.

Reed je tijekom Drugog svjetskog rata služio u britanskoj vojsci, gdje je stekao mnoga iskustva koja će se poslije pojaviti u njegovim kasnijim filmovima. Za glumačku karijeru se odlučio još kao tinejdžer, ali je ubrzo postao redatelj i producent.

Od 1943. do 1947. je bio u braku s elegantnom britanskom filmskom zvijezdom Dianom Wynyard. Nakon njihova razvoda, 1948. se oženio s glumicom Penelope Dudley Ward, poznatom kao Pempie, starijom kćerkom Frede Dudley Ward, koja je bila ljubavnica Princa od Walesa, kasnije Edvarda VIII. i Vojvode od Windsora. Dobili su jednog sina, Maxa.

1953. je postao prvi britanski filmski redatelj koji je dobio titulu viteza.

Carol Reed umro je od srčanog udara 25. travnja 1976. u svom domu u Chelseaju, London, sa 69 godina.

## Izabrana filmografija
* *[[Oliver!]]* (1968.)
* *[[Agonija i ekstaza (film)|Agonija i ekstaza]]* (1965.)
* *[[Naš čovjek u Havani (film)|Naš čovjek u Havani]]* (1959.)
* *[[Trapez (film)|Trapez]]* (1956.)
* *[[Otočki izopćenik]]* (1952.)
* *[[Treći čovjek]]* (1949.)
* *[[Pali idol]]* (1948.)
* *[[Mladi g. Pitt]]* (1942.)
* *[[Noćni vlak za München]]* (1940.)

## Vanjske veze
* 
* Carol Reed at screenonline
* Senses of Cinema: Great Directors Critical Database
* Carol Reed's Photo & Gravesite
Eliza Dushku

**Elajza Dušku** (; rođena 30. decembra 1980) je američka glumica albanskog porekla. Popularnost je stekla ulogom Faith u TV-serijama Buffy the Vampire Slayer i *[[Angel (TV serija)|Angel]]*, ali i filmovima kao što su *[[True Lies|Istinite laži]]*, *[[Džej i Tihi Bob uzvraćaju udarac]]* i *[[Wrong Turn|Pogrešno skretanje]]*. Takođe je poznata po svojim ulogama u televizijskim serijama kao *[[Tru Calling]]* i Kuća lutaka (kao lik Eho). Trenutno živi u Loren Kanjonu, u Los Anđelesu, u Kaliforniji.

Rođena je u Votertaunu, u Masačusetsu od oca albanskog porekla i majke englesko-danskog porekla.

## Filmografija
* Istinite laži (1994)
* Džej i Tihi Bob uzvraćaju udarac (2001)
* Pogrešno skretanje (2003)

## Vanjske veze

*
True Lies

***True Lies*** je američki akcioni film režisera Džejmsa Kamerona sa Arnoldom Švarcenegerom u glavnoj ulozi. Film je rimejk francuskog filma *[[La Totale]]* iz 1991. godine. Na prostoru bivše Jugoslavije je distribuiran pod naslovom ***Istinite laži***.

U vreme premijere 1994. godine je sa budžetom procenjenim između 100 i 120 miliona dolara predstavljao najskuplji film dotada snimljen. Iako mu je deo kritičara zamerao navodno korištenje rasističkih i seksističkih i islamofobnih stereotipova (pa je, između ostalog, potakao osnivanje organizacije vašingtonske lobističke organizacije Savet za američko-islamske odnose), ostvario je veliki komercijalni uspeh i preporodio karijere Džejmsa Kamerona (koji je posle snimio *[[Titanic (film iz 1997.)|Titanik]]* i Arnolda Švarcenegera koji se time oporavio od fijaska *[[Last Action Hero|Poslednjeg akcionog heroja]]* prethodne godine.

## Uloge

## Radnja
Henri Tasker živi dvostuki život. Sa jedne strane je tajni agent, koji radi opasne poslove za vladu, ali se u svetu predstavlja kao dosadan prodavaoc kompjutera, tako ga zna i svoja žena i đerka. Zbog svog "posla" on zanemaruje svoju ženu, koja je sekretarica. Ona se upoznala sa Sajmonom koji je laže pričama da je tajni agent, mada je on zapravo samo prodavač automobila. Tasker saznaje za to da se njegova žena sastaje na Sajmonom i počinje da sumnja u vernost svoje žene. I upotrebio je metode tajnih agenta da sazna istinu.

Tasker u to vreme radi na slučaju krijumčarenja oružja, i njegova žena i ćerka postaju umešani u tu situaciju, tada one saznaju da je Taser u tajnoj službi Omega Sektor. Taser čini najveće napore da onemogući rad terorista i da spasi svoju porodicu.

## Vanjske veze
* 
* 
*
Mercedes Ruehl

**Mercedes J. Ruehl** (New York, 28. veljače 1948.), američko-kubanska filmska, televizijska, i kazališna glumica, dobitnica Oscara.

Rođena je u njujorškom Queensu. Otac joj je bio agent FBI-a, a majka učiteljica (koja se također zvala Mercedes). Odgojena je kao katolkinja njemačkog, irskog i kubanskog podrijetla.

Nakon završenog koledža u New Rochelleu, počinje filmsku karijeru. Do sada je ostvarila oko 50 uloga. Iskazala se i u kazalištu, osvojivši nagradu Tony 1991., i zaradivši još 2 nominacije.

Na dodjeli Oscara 1991. godine dobila je kipić za najbolju sporednu glumicu. To je bila nagrada za rad na filmu *[[Kralj ribara (1991)|Kralj ribara]]*, inspiriran legendom o kralju Arthuru. Osim Oscara, osvojila je još mnogo nagrada za rad na tom filmu. Partneri su joj bili Jeff Bridges i Robin Williams.

Gostovala je u pet epizoda serije *[[Frasier]]*, a iskazala se i zapaženom ulogom u filmu *Sveamerička djevojka: Priča o Mary Kay Leturneau* (partnerica Penelope Ann Miller kao glavna junakinja).

Jedina je Kubanka koja je osvojila Oscara. Udana je za slikara i strip crtača Davida Geisera. Ima dva sina.

## Vanjske veze
* 
*
F. Murray Abraham

**Fahrid Murray Abraham** (24. oktobar 1939 - ) je američki glumac asirsko-italijanskog porijekla. Postao je poznat 1980-ih osvojivši Oscar za najboljeg glumca za ulogu Antonija Salierija u filmu *[[Amadeus (film)|Amadeus]]*. Prije, ali i nakon nje je uglavnom tumačio karakterne i epizodne uloge. Nedostatak zapaženijih angažmana nakon Amadeusa je neke kritičare potakao da počnu govoriti o "oskarovskoj" kletvi koja pogađa dobitnike nagrade, a koju su po njemu nazvali "sindrom F. Murray Abrahama".

## Reference

## Vanjske veze

* 
* 
* 
* 

* Yahoo! Movies Biography
* F. Murray Abraham  at IMG Artists
Car Kōtoku

bio je 36. po redu car Japana, prema tradicionalnom popisu. Vladao je od 645. do 654.

Bio je potomak cara Bidatsua, a carica Kogyoku je bila njegova starija sestra. Prije dolaska na prijestolje je bio poznat kao princ karu. Za vrijeme sestrine vladavine je 645. došlo do Isshi incidenta u kome je Soga no Iruka, poglavar moćnog klana Soga ubijen od strane caričinog sina princa Naka no Oea. Carica je, zgrožena krvoprolićem, odmah abdicirala u korist svog sina, ali je on odbio preuzeti prijestolje te nagovorio svog strica princa Karua da preuzme prijestolje, što je učinio 12. jula 645.

Na početku svoje vladavine car Kotoku je izdao ukaz kojim se u Japanu počele primjenjivati Taika reforme, odnosno nastojalo uvesti što je moguće više kineskih običaja te državu organizirati po konfucijanskim principima. Iste godine je osnovao grad Nara, u kome će premjestiti prijestolnicu iz provincije Yamato. Kada je 653. princ Naka no Oe predložio da se prijestolnica vrati u Yamato, car je to odbio. Princ se svejedno vratio u staru palaču, a zajedno sa njime otišao najveći broj dvorjana. Car je ostao u Nari, gdje je i umro dvije godine kasnije. Poslije njegove smrti je prijestolje ponovno preuzela sestra, ovaj put pod imenom Carica Saimei.
 
## Napomene

## Literatura
* Aston, William George. (1896). ''Nihongi: Chronicles of Japan from the Earliest Times to A.D. 697.'' London: Kegan Paul, Trench, Trubner. OCLC 448337491
* Brown, Delmer M. and Ichirō Ishida, eds. (1979). ''Gukanshō: The Future and the Past.'' Berkeley: University of California Press. ; OCLC 251325323
* Ponsonby-Fane, Richard Arthur Brabazon. (1959). ''The Imperial House of Japan.'' Kyoto: Ponsonby Memorial Society. OCLC 194887
* Titsingh, Isaac. (1834). *[[Nihon Odai Ichiran]]*; ou, ''Annales des empereurs du Japon.'' Paris: Royal Asiatic Society, Oriental Translation Fund of Great Britain and Ireland. OCLC 5850691
* Varley, H. Paul. (1980). ''Jinnō Shōtōki: A Chronicle of Gods and Sovereigns.'' New York: Columbia University Press. ; OCLC 59145842
Chu Suiliang

**Chu Suiliang** (褚遂良) (597–658), kurtoazno ime **Dengshan** (登善), formalno **Vojvoda od Henana** (河南公), bio je kineski velikodostojnik, odnosno kancelar u službi dinastije Tang za vrijeme cara Taizonga i njegovog sina cara Gaozonga. Chu je vrhunac moći stekao pred kraj Taizonogve vladavine kada mu je povjereno pisanje službenih historija, a istovremeno je postao carev čovjek od najviše povjerenje. Nakon careve smrti mu je povjereno pomaganje i savjetovanje caru Gaozongu, što je činio zajedno sa Gaozongovim stricem Zhangsun Wujia. Godine 655. se žestoko suprostavio carevoj odluci da svoju prvu suprugu caricu Wang ukloni u korist nove supruge carice Wu (kasnije poznate Wu Zetian), zbog čega je pao u nemilost, postao degradiran i imenovan na sve niže i niže dužnosti, završivši kao prefekt ujdaljene Prefekture Ai (愛州, današnja provincija Thanh Hoa u Vijetnamu). Umro je u egzilu 658.

## Napomene i reference

* *[[Knjiga Tanga]]*, vol. 80.http://ef.cdpa.nsysu.edu.tw/ccw/02/tan09.htm 
* *[[Nova knjiga Tanga]]*, vol. 105.http://ef.cdpa.nsysu.edu.tw/ccw/02/ntan15.htm 
* *[[Zizhi Tongjian]]*, vols. 195, 196, 197, 198, 199, 200.

## Vanjske veze
* Chu Suiliang and his Calligraphy Gallery at China Online Museum
The Paradine Case

***Slučaj Paradine*** (eng. *The Paradine Case*) je američka drama iz 1947. godine, koju je režirao Alfred Hitchcock, dok se za produkciju filma pobrinuo David O. Selznick. Scenarij filma, koji je rađen po romanu Roberta S. Hichensa, a koji su napisali David O. Selznick i Ben Hecht, je još dodatno bio prilagođavan za filmsko platno od strane Alme Reville i Jamesa Bridiea.

U filmu glavne uloge tumače: **Gregory Peck**, **Ann Todd**, **Joan Tetzel**, **Alida Valli**, **Charles Laughton**, **Louis Jourdan**, **Charles Coburn** i **Ethel Barrymore**.

## Radnja

Anna Paradine (Alida Valli) je optužena za trovanje svoga starijeg supruga. Nedugo nakon podizanja optužbe, ona unajmljuje odvjetnika po imenu Anthony Keane (Gregory Peck). Potom, usprkos činjenici da je oženjen, Keane se počinje zaljubljivati u svoju klijenticu, što nadalje dovodi do tenzija između njega i njegove supruge Gay (Ann Todd), koja je unutar sebe rastrgana sljedećim mislima: Smještanje Anne Paradine u zatvor bi joj moglo vratiti supruga, no kakav će time dojam ostaviti?

U međuvremenu, sam Keane počinje sumnjati kako je stvarni ubojica zapravo Paradinov misteriozni sluga, Andre Latour (Louis Jourdan); ili ga on možda pak tek vidi kao odgovarajuće žrtveno janje?

## Glavne uloge
* **[[Gregory Peck]]** kao Anthony Keane, odvjetnik obrane
* **[[Ann Todd]]** kao Gay Keane
* **[[Charles Laughton]]** kao sudac Lord Thomas Horfield
* **[[Ethel Barrymore]]** kao Lady Sophie Horfield
* **[[Louis Jourdan]]** kao Andre Latour
* **[[Alida Valli]]** kao gđa. Maddalena Anna Paradine
* **[[Joan Tetzel]]** kao Judy Flaquer
* **[[Leo G. Carroll]]** kao Sir Joseph, javni tužitelj
* **Isobel Elsom** kao gostioničar

## Produkcija

Ovaj film se smatra jednim od lošijih Hitchcockovih uradaka. Sugerirano je da je Hitchcock, u trenutku snimanja filma (posljednjeg u nizu filmova u kojima je ugovorom bio vezan surađivati sa Selznickom) bio umoran od suradnje sa Selznickom. Hitchcock je za film rekao da je to, "...ljubavna priča ugrađena u emotivni živi pijesak suđenja za ubojstvo."

Za tumačenje uloge odvjetnika Keanea i Anne Paradine, Hitchcock je zapravo želio angažirati Laurenca Oliviera (za ulogu Keana) i Ingrid Bergman ili Gretu Garbo (Anna Paradine). Unatoč lošim kritikama samog filma, većina kritičara je primijetila sjajne izvedbe Anne Todd i Joan Tetzel.

## Nagrade

Film je bio nominiran za Oscara u kategoriji najbolje sporedne glumice (Ethel Barrymore).

## Druge Zanimljivosti

Hitchcockov cameo: Hitchock gotovo svaki svoj film potpisuje svojom cameo ulogom, u ovom filmu on se pojavljuje u 35. minuti filma, kada ga se nakratko može vidjeti kako zajedno sa čelom kojeg nosi sa sobom ulazi u vlak na stanici Cumberland.

## Vanjske veze
*
Bridgette Wilson

**Bridgette Leann Wilson-Sampras** (25. septembar 1973 -) je američka glumica, pjevačica i manekenka. Karijeru je započela nakon što je 1990. natjecala za titulu Miss Teen USA. Wilson je sljedećih deset godina imala nekoliko zapaženih filmskih uloga među kojima se ističe Sonya Blade u filmu *[[Mortal Kombat (filmu)|Mortal Kombat]]*. Godine 2000. se udala za znamenitog tenisera Petea Samprasa.

## Vanjske veze
* 
* 
*
Another Time, Another Place (1958)

***Jednom, negdje*** (eng. *Another Time, Another Place*) je američka drama iz 1958. godine. Film u kojem glavne uloge tumače Lana Turner, Barry Sullivan i Sean Connery, je režirao Lewis Allen.

## Radnja

Američka reporterka (Turner), koja je za vrijeme Drugog svjetskog rata na radu u Europi, započinje ljubavnu vezu s britanskim novinarom (Connery). Mlada američka novinarka je u velikoj dvojbi i to iz razloga jer se ne može odlučiti želi li se udati za svog bogatog šefa ili šarmantnog mladog reportera s kojim se već nalazi u ljubavnoj vezi. Naposljetku, ona se odlučuje za britanskog reportera, za kojeg će ubrzo saznati da je oženjen i da ima jednog sina. Nakon toga, njih dvoje se nakratko rastaju da bi ubrzo potom ipak odlučili ostati zajedno i riješiti svoje probleme.

Nakon završetka rata, britanski reporter pogiba nesretnim slučajem, što mladu amerikanku baca u očaj. Nakon nekoliko mjeseci, njen šef ju uspijeva nagovoriti da se vrati u SAD raditi za njega. Prije odlaska za SAD, ona posjećuje rodno mjesto svog pokojnog ljubavnika u kojem naposljetku ostaje živjeti (odlučuje ne otići u SAD) i to u njegovoj kući, zajedno sa njegovom suprugom i djetetom.

## Glavne uloge

## Druge zanimljivosti
Tijekom snimanja filma u Engleskoj, Connery je bio suočen s gangsterom Johnyem Stompanatom, koji je u to vrijeme bio dečko Lane Turner. Naime, ljubomorni gangster je **upozorio** Connerya da se drži podalje od Lane, na što je Connery uzvratio time da mu je iz ruke oteo njegov pištolj s kojim ga je potom istukao.

## Vanjske veze
*
Joan Plowright

**[[Dama Ujedinjenog Kraljevstva|Dama]] Džoun En Plourajt, baronica Olivije** () bila je engleska glumica rođena 28. oktobra 1929. godine u Brigu (Engleska). Dobitnica je dva Zlatna globusa i nagrade Toni. Bila je nominovana za Oskar za najbolju sporednu glumicu za ulogu u filmu *Enchanted April* iz 1992, kao i za Emi i dve nagrade BAFTA. Bila je udata za Lorensa Olivijea, od 1961. do njegove smrti 1989. Umrla je u Londonu 16. januara 2025.

## Filmografija
* Zabavljač (1960)

## Vanjske veze
*
Pisaj

***Pisaj*** (ili *Evil*) je tajlandski horor iz 2004. godine, kojeg je režirao Mae-deaw Chukiatsakwirakul.

## Radnja

Nakon što su joj roditelji ubijeni (u pucnjavi iz auta), mlada djevojka po imenu Oui gubi svoj dom. Potom, ona odlazi do tiskarske kuće (tvrtke) koju vodi njena tetka Bua, koja joj daje u zadatak da se brine o njenom unuku - mladom dječaku zvanom Arm, dječaku koji vidi duhove.

Oui pati od halucinacija, koje su uzrokovane traumom koju je doživjela kada je vidjela kako joj roditelji bivaju ubijeni, te upravo zbog istih pije lijekove. Također, njena tetka Bua je upletena u nekakvu vrstu misticizma, uz čega još drži i čudni oltar unutar kuće.

Uz činjenicu da je pod-radnja filma rat protiv droge ministra Thaksina Shinawatre, mnoge niti u ovoj neobičnoj priči o duhovima su nekako povezane.

## Glavne uloge

* Ammara Assawanon kao tetka Bua
* Alexander Rendel kao Arm
* Pumwaree Yodkamol kao Oui
* Theeranai Suwanhom kao Mai

## Vanjske veze
* 
* Radnja i fotografije filma (na tajlandskom)
* Radnja  na MovieSeer.com
Greg Kinnear

**Gregory** "**Greg**" **Kinnear** (17. jun 1963 -) je američki glumac i TV-voditelj. Odrastao je u porodici diplomata i diplomirao novinarstvo, te je radio kao TV-voditelj prije nego što se od 1990-ih počeo baviti glumom. Njegov najveći uspjeh je bio film *[[As Good as It Gets]]* iz 1997. kada je za ulogu gej pisca nominiran za Oscar. Kinnear se nakon toga tumačio niz raznovrsnih uloga, od heroja do negativaca, a jedna od posljednjih je predsjednik John F. Kennedy u kontroverznoj mini-seriji The Kennedys 2010. Kinnear je od 1999. u braku s britanskom manekenkom Helen Labdon s kojom ima dvoje djece.

## Reference

## Vanjske veze

* 
* 
* Greg interview on WHO.com
Luci del Varietà

***Luci del varietà*** (eng.*Variety Lights*) je talijanska drama iz 1950. godine, koju su režirali Federico Fellini i Alberto Lattuada. U paru su bili i scenaristi i producenti filma. Taj film je zapravo lansirao Fellinijevu redateljsku karijeru. Dotad je Fellini radio isključivo kao scenarist, dok je Lattuada bio već priznat i cijenjen redatelj neorealističnih filmova i književnih adaptacija.

## Radnja

**Luci del varietà** je gorka drama o skupini drugorazrednih kazališnih izvođača na turneji. Glumci, plesači i drugi izvođači, Putujući od grada do grada, bore se zaraditi ponešto novca, izvodeći svoje predstave pred minimalnim brojem gledatelja. Pomalo već ostarjeli ravnatelj trupe zaljubljuje se u novopridošlicu, na veliku žalost svoje trenutne i odane ljubavnice, koju u filmu tumači Fellinijeva supruga Giulietta Masina.

## Glavne uloge
* **[[Peppino De Filippo]]** kao Checco Dal Monte
* **[[Carla Del Poggio]]** kao Liliana 'Lily' Antonelli
* **[[Giulietta Masina]]** kao Melina Amour
* **[[Folco Lulli]]** kao Adelmo Conti
* **[[Franca Valeri]]** kao koreografkinja Madžarica
* **[[John Kitzmiller]]** kao svirač trube, Johnny
* **Dante Maggio** kao Remo
* **Checco Durante** kao vlasnik kazališta
* **Gina Mascetti** kao Valeria del Sole
* **Giulio Calì** kao mađioničar Edison Will
* **Silvio Bagolini** kao Bruno Antonini
* **Giacomo Furia** kao Duke
* **Mario De Angelis** kao Maestro
* **Vanja Orico** kao pjevačica Romkinja
* **Enrico Piergentili** kao Melinin otac
* **Renato Malavasi** kao hoteljer
* **Joseph Falletta** kao Pistolero Bill (Joe Falletta)

## Nagrade i drugi uspjesi

## Zanimljivosti
* To je prvi film koji je Federico Fellini režirao.

## Vanjske veze
* 
* Criterion kolekcija eseja napisanih od Andrewa Sarrisa 
* Luci del varietà na All Movie Guideu
How Green Was My Valley (film)

***Kako je bila zelena moja dolina*** (eng. *How Green Was My Valley*) je američki film kojeg je 1941. godine režirao John Ford.

Film je producirao Darryl F. Zanuck, dok je scenarij po istoimenom romanu Richarda Llewellyna napisao Philip Dunne.

U filmu između ostalih glume i Walter Pidgeon, Maureen O'Hara, Anna Lee, Donald Crisp, Roddy McDowall.

Film pripovijeda priču o bliskoj i marljivoj velškoj obitelji Morgan, koja se bavi rudarenjem ugljena. Priča koja je smještena na kraj stoljeća, ilustrira socijalno-ekonomsku prolaznost i raspadanje obitelji.

## Radnja

Film prikazuje pedesetogodišnji raspon velške obitelji Morgan, koja se bavi rudarenjem ugljena. Upravo to u filmu mi vidimo kroz oči najmlađeg Morgana po imenu Huw (Roddy McDowall), odnosno radnju koju vidimo u filmu zapravo on pripovijeda.

Tijekom brojnih godina, Morganovi se s mnogim stvarima hvataju u koštac ne bi li preživjeli: unionizacija, štrajkovi i zlostavljanje djece.

Prolaskom vremena, njihov rodni grad kao i njegova kultura počinju propadati.
## Glavne uloge
* **[[Walter Pidgeon]]** kao g. Gruffydd
* **[[Maureen O'Hara]]** kao Angharad Morgan
* **[[Anna Lee]]** kao Bronwyn
* **[[Donald Crisp]]** kao Gwilym Morgan
* **[[Roddy McDowall]]** kao Huw Morgan
* **John Loder** kao Ianto Morgan
* **Sara Allgood** kao Beth Morgan
* **Barry Fitzgerald** kao Cyfartha
* **Patric Knowles** kao Ivor Morgan
* **Morton Lowry** kao g. Jonas
* **Arthur Shields** kao g. Parry
* **Ann E. Todd** kao Ceinwen
* **Frederick Worlock** kao dr. Richards
* **Richard Fraser** kao Davy Morgan

## Pozadina
Režiser John Ford je želio snimati film u svom prirodnom okruženju, Walesu, no događaji u Europi, odnosno Drugi Svjetski rat je učinio njegovu želju neostvarivom.

Umjesto toga, Ford je na zemljištu filmskog studija Twentieth-Century Fox sagradio repliku rudarskog grada.

## Nagrade, nominacije i druga priznanja
Nagrade
* Nagrada NYFCC; najbolji režiser, John Ford; 1941.
* Oscar; najbolji sporedni glumac, Donald Crisp; najbolja crno-bijela umjetnička režija-dekoracija interijera, Richard Day, Nathan Juran i Thomas Little; najbolja crno-bijela kinematografija, Arthur C. Miller; najbolji režiser, John Ford; najbolji film, Darryl F. Zanuck; 1942.
* Srebrni Kondor (*eng. Silver Condor*); najbolji strani film, John Ford, SAD; 1943

Nominacije
* Oscar; najbolja sporedna glumica, Sara Allgood; najbolja filmska montaža, James B. Clark; najbolja glazba, obilježavanje dramskog filma, Alfred Newman; najbolji snimljeni zvuk, Edmund H. Hansen; najbolje napisani scenarij, Philip Dunne; 1942.

Druga priznanja
* Film je 1990. odabran za čuvanje u filmskom registru SAD-a

## Vanjske veze
* 
* ''Kako je bila zelena moja dolina'' na Rotten Tomatoes.
* ''Kako je bila zelena moja dolina''  na Reel Classics.
* ''Kako je bila zelena moja dolina'' na Film Site web stranica; sadrži spoilere.
The Green Slime

***The Green Slime*** (ガンマー第3号 宇宙大作戦, Ganmā daisan gō: uchū daisakusen) je japansko američki znanstvenofantastični film iz 1968, tj. 1969. godine (naime japanska verzija filma je izdana 1968, dok je američka izdana godinu poslije, tj. 1969.). Film koji je režirao Kinji Fukasaku je također poznat i pod nazivom **Gamma 3: Cosmic War.** Ko-producenti filma su Metro-Goldwyn Mayer i tvrtka Toei.

## Radnja

Grupa astronauta je poslana kako bi spriječila golemi asteroid da se sudari sa Zemljom. Oni se s tom namjerom spuštaju na asteroid i postavljaju eksploziv, koji potom i aktiviraju. Potom se vraćaju na dogovoreno mjesto, tj. svemirsku stanicu zvanu **Gamma 3**, koja se nalazi u orbiti oko Zemlje. Nažalost, jedan od znanstvenika koji je bio član te ekspedicije, nesvjesno je na svojim leđima doneo luminoznu zelenu tvar, koja se brzo može mutirati u jednooko čudovište s krakovima, koje ima sposobnost ispaljivanja smrtonosnih električnih munja. Posada Gamme 3 koristi svoja laserska oružja kako bi se obranila od vanzemaljaca, tek da bi potom otkrila kako se čudovišta hrane laserskom energijom, koja im omogućava da se brzo razmnožavaju. I dok stvorenja preplavljuju svemirsku stanicu, posada se nastavlja boriti protiv brojčano daleko nadmoćnog neprijatelja.

## Glavne uloge

* **[[Robert Horton]]** kao zapovjednik Jack Rankin
* **[[Luciana Paluzzi]]** kao dr. Lisa Benson
* **Richard Jaeckel** kao zapovjednik Vince Elliott
* **Bud Widom** kao general Jonathan B. Thompson
* **Ted Gunther** kao dr. Hans Halvorsen

## Produkcija

The Green Slime je film japansko-američke ko-produkcije (ko-producenti su Metro-Goldwyn-Mayer i tvrtka Toei). Film je sniman u Japanu 1968. godine. U filmu su većinom glumili glumci iz B-razrednih filmova kao što su Robert Horton, Richard Jaeckel i Luciana Paluzzi a uz koje su još glumili i američki vojnici iz američke baze u Tokiju (i to sporedne muške uloge), te američke manekenke na privremenom radu u Japanu (glumile su sporedne ženske uloge). Komunikacija između japanske filmske ekipe i američkih glumaca se pokazala problematičnom, kao i jeftini filmski setovi, specijalni efekti i naslovna stvorenja (naime stvorenja s naslovnice se sasvim jasno raspoznaju kao ljudi u gumenim kostimima).

## Vanjske veze
* 
* (Japanski) The Green Slime na japanskoj filmskoj bazi JMDBu
* Horror-wood Webzine 
* Jabootu's Bad Movie Dimension 
* All Movie Guide profile
598.

__NOTOC__
Godina **598.** (**[[rimske brojke|DXCVIII]]**) bila je redovna godina koja počinje u srijedu u julijanskom kalendaru. Oznaka 598. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji

* 30.3. - Avari koji su opsjedali bizantskog vojskovođu Priska u Tomisu nakon sporazuma o plaćanju danka prestaju s opsadom i povlače se preko Dunava.
* oktobar - Posredovanjem pape Grgura Velikog sklopljen mir između Bizantinaca i Langobarda pod kraljem Agilulfom; prema odredbama sporazuma Bizantinci priznaju langobardska osvajanja u Sjevernoj Italiji. 
* Bitka kod Catraetha (današnji Catterick u sjevernom Yorkshireu) u kojoj Angli iz Bernicije nanose katastrofalni poraz Britima (približni datum.)
* kraj godine/početak 599 - Područje današnjeg Marseillea pogađa kuga.


## Rođenja
* Brahmagupta, indijski matematičar
* Dou Dexuan, kineski kancelar
* Du Fuwei, kineski ustanički vođa
* Alija, prvi šijitski imam i četvrti ''pravedni'' sunitski kalif (približan datum)

## Smrti
* Kralj Wideok od Baekjea
* Dallan Forgaill, irski pjesnik i svetac

## Reference